**MUUSIKA- JA FILMIKULTUURI ARENDAMISE, KOOLITUS- JA TEADUSPROGRAMMIDE FINANTSEERIMISE VÕI ANALOOGSETE EESMÄRKIDE TOETUSEKS AUTORIÕIGUSE SEADUSE § 27 LG 10 ALUSEL SAADUD TASU KASUTAMISE ARUANNE**

Täidetud ja digiallkirjastatud aruanne palume saata hiljemalt 2 kuu jooksul peale projekti lõppemist info@just.ee. Aruande esitamisel palume lähtuda vormist **IOT\_aruanne\_(*projekti nimi*).**

**ÜLDINFO**

|  |  |
| --- | --- |
| Projekti nimi | **Erialaseminari korraldamine** |
| Organisatsiooni nimi | **MTÜ Eesti Filmitööstuse Klaster** |
| Avalduse alusel saadud summa | **2 750 eurot** |

**TAOTLEJA ANDMED**

|  |  |
| --- | --- |
| Esindaja ees- ja perekonnanimi | Piret Tibbo-Hudgins |
| Kontakttelefon | 56 467 769 |
| E-posti aadress | piret.tibbo.hudgins@gmail.com |

**PROJEKT**

Projekti toimumise aeg

|  |
| --- |
| 13. september ja 27. oktoober 2022. a.  |

Projekti toimumise lühikokkuvõte ja saavutatud tulemused

|  |
| --- |
| **Seminari lähteülesanne**: **Autoriõiguse seadusest tulenev autorite teavitamise kohustuse selgitamine filmitootjatele ja mõistliku teavitamisvormi loomine.**Võttes arvesse, et seadus võimaldab arvestada teavitamiskohustuse täimisel tegevus- või kutseala tavasid ja praktikat, oli seminari eesmärk töötada välja Eesti Filmitööstuse Klastri liikmete ühine hea tava, mis käsitleb minimaalselt järgmist:* millist liiki ja millisel tasemel teabe esitamist võivad autorid ja esitajad mõistlikult eeldada (ehk millist teavet hakkavad klastri liikmed teavitamiskohustuse adressaatidele esitama);
* milliste autorite ja esitajate panus ei ole käsitletav märkimisväärsena (ehk milliste autorite ja esitajate suhtes võetakse ühine seisukoht, et nemad ei ole teavitamiskohustuse adressaatideks).

Seminar koosnes kahest töötoast. Advokaadibüroo Sorainen konsulteerimisel arutati, et Autoriõiguse seadusest tuleneva teavitamiskohustuse kohaselt on autorilepingu alusel teost või esitust kasutav isik või tema õigusjärglane kohustatud autorile ja esitajale või nende esindajale kirjalikku taasesitamist võimaldavas vormis andma vähemalt kord aastas õigeaegset, asjakohast ja piisavat teavet teose ja esituse kasutamise, eelkõige kasutusviiside, kogu saadud tulu ja autori või esitaja saadaoleva tasu kohta. Eeltoodu osas on aga ette nähtud kaks olulist erisust:* kui teavitamiskohustuse täitmine kujuneks teose või esituse kasutusest saadava tuluga võrreldes ebamõistlikult koormavaks või kulukaks, piirdub see kohustus sellist liiki ja sellisel tasemel teabega, mille esitamist võib mõistlikult eeldada;
* kui autori või esitaja panus ei ole kogu teost või esitust arvestades märkimisväärne, teavitamiskohustust ei teki.

  Seminaril analüüsiti järgmisi filmivaldkonna praktikaid: * Eesti Filmi Instituudi poolt kogutud ja avaldatud kinolevi kassatulude andmed;
* teose osas igale autorile ja esitajale eraldiseisvalt teavituse edastamine on ebamõistlikult koormav ja kulukas (mistõttu on tegemist üldise viitega Eesti Filmi Instituudi poolt kogutud ja avaldatud andmetele, kust on võimalik leida infot konkreetsete teoste kohta);
* audiovisuaalsed teosed on käsitletavad tervikteostena ja nende jagamine autorite või esitajate eraldiseisvateks teosteks ei ole mõistlikult võimalik (mistõttu antakse teavet audiovisuaalse teose kui terviku kasutamise kohta);
* audiovisuaalsete teoste peamised kasutusviisid (kinolevi, VOD, TV ning erandlikel juhtudel välismüük);
* üldiselt on filmitootjate tulu TV näitamisõiguste eest ühekordne litsentsitulu;
* millised on filmitootjate kulud ja võimalikud tulud (jagatavast kasumist saab rääkida erandlikel juhtumitel);
* filmitootjad teevad audiovisuaalsete teoste loomisel olulisi investeeringuid (võttes sealjuures olulisi riske) ning enamasti kasutatakse eelmise audiovisuaalse teose kasutamisest saadud kasumit järgmise teose finantseerimiseks;
* kui autoril või esitajal on õigus teose kasutamise eest tasu, teavitatakse sellest eraldiseisvalt.

**Seminari tulemus**Seminari tulemusena koostasid Klastri liikmed koostöös Soraineni bürooga teavitamisvormi autoritele. Toimusid kohtumised Eesti Näitlejate Liiduga, kuid osapooli rahuldavale kokkuleppele teavitamisvormi suhtes ei jõutud. Läbirääkimised jätkuvad Klastri ja Näitlejate Liidu ühise Sügisseminar 2023 järel ning kokkuleppele soovitakse jõuda aprillis 2024.  |

**EELARVE**

|  |  |  |
| --- | --- | --- |
| **Kulu liik** *(lisa vajadusel lahtreid juurde)* | **Planeeritud summa** | **Tegelik summa** |
| Ettekannete ettevalmistamine ja esinejate tasud | 3 000 | 2 620 |
| Ruumide rent ja võõrustamine | 1 700 | 353 |
| Tehnika rent | 600 | 0 |
| Transpordikulud | 200 | 0 |
| **Kulud kokku** | **5 500** | **2 973** |

|  |  |  |
| --- | --- | --- |
| **Tulu liik** *(lisa vajadusel lahtreid juurde)* | **Planeeritud summa** | **Tegelik summa** |
| Omafinantseering | 0 | 223 |
| Erakopeerimise fond | 5 500 | 2 750 |
| **Tulud kokku** | **5 500** | **2 973** |